
RAPORT  COMUN  SUPLIMENTAR
asupra proiectului de Lege pentru abrogarea Cap.IV din Legea nr.329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional 
(PLx 301/2010)
şi  

a proiectului de Lege pentru abrogarea Cap.IV din Legea nr.329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional 
(PLx 302/2010)
În temeiul art.70 din Regulamentul Camerei Deputaţilor, republicat, proiectul de Lege pentru abrogarea Cap. IV din Legea nr.329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional (PLx 301/2010) şi proiectul de Lege pentru abrogarea Cap. IV din Legea nr.329/2009 privind reorganizarea unor autorităţi şi instituţii publice, raţionalizarea cheltuielilor publice, susţinerea mediului de afaceri şi respectarea acordurilor-cadru cu Comisia Europeană şi Fondul Monetar Internaţional (PLx 302/2010) au fost retrimise Comisiei pentru muncă şi protecţie socială şi Comisiei pentru buget, finanţe şi bănci, prin adresele nr. PLx 301, respectiv PLx 302 din 2 martie 2011, în vederea întocmirii unor rapoarte suplimentare.

În urma reluării dezbaterilor în şedinţa din 22 martie 2011, Comisia pentru buget, finanţe şi bănci a hotărât, cu majoritate de voturi, menţinerea soluţiei iniţiale, de respingere a proiectelor de legi, exprimată în raportul depus cu nr. 22/458 - 27/489 din 5 octombrie 2010.
La dezbaterea proiectelor au participat, în conformitate cu prevederile art.55 din Regulamentul Camerei Deputaţilor:

· d-l Fănel Mitea – director, Ministerul Finanţelor Publice
· d-l Nicu Popescu – consilier superior, Ministerul Finanţelor Publice 
· d-l deputat Mircovici Niculae – Grupul Parlamentar al minorităţilor naţionale, iniţiator al proiectului cu nr.PLx 302/2010.
La lucrările comisiei au participat 33 deputaţi, din totalul de 33 membri ai comisiei. 
Totodată, menţionăm că în cursul dezbaterilor, domnul deputat Mircovici Niculae a propus eliminarea articolului 2 din cele două acte normative. Supus la vot amendamentul a fost respins, cu majoritate de voturi.
În urma reluării dezbaterilor în şedinţa din 23 martie 2011, Comisia pentru muncă şi protecţie socială a hotărât, cu majoritate de voturi (2 voturi împotrivă şi o abţinere), menţinerea soluţiei iniţiale, de respingere a proiectelor de legi, exprimată în raportul depus cu nr. 22/458 - 27/489 din 5 octombrie 2010.
La dezbaterea proiectelor au participat, în conformitate cu prevederile art.55 din Regulamentul Camerei Deputaţilor:

· d-l Ioan Nelu Botiş – ministru, Ministerul Muncii, Familiei şi Protecţiei Sociale 
· d-l Nicolae Ivăşchescu – Secretar de Stat, Ministerul Muncii, Familiei şi Protecţiei Sociale

· d-na Georgeta Jugănaru – director, Ministerul Muncii, Familiei şi Protecţiei Sociale

· d-l Fănel Mitea – director, Ministerul Finanţelor Publice

· d-l Nicu Popescu –consilier superior, Ministerul Finanţelor Publice

· d-l Constantin Monac – Sindicatul Cadrelor Militare Disponibilizate din România

· d-na Elena Cobuz – Sindicatul Cadrelor Militare Disponibilizate din România

· d-na Monica Caloianu – Sindicatul Cadrelor Militare Disponibilizate din România

· d-l Gheorghe Sterie – Sindicatul Cadrelor Militare Disponibilizate din România.

Ambele proiecte de legi fac parte din categoria legilor organice, conform prevederilor art.73 alin.(3) din Constituţia României, republicată.

Camera Deputaţilor este Cameră decizională, potrivit prevederilor art.75 din Constituţia României şi ale art.92 din Regulamentul Camerei Deputaţilor. 
În urma finalizării dezbaterilor, membrii celor două comisii, cu majoritate de voturi, propun respingerea celor două proiecte de legi.

